tartuNLP/wikipedia-smugri-20251201 huggingface dataset:
Jógvan á Lakjuni

Jógvan á Lakjuni (s. 13. marraskuuta 1952) on färsaarelainen poliitikko ja muusikko, joka on toiminut Färsaarten parlamentin puhemiehenä vuosina 2011–2015 ja jälleen vuodesta 2019 lähtien.
Á Lakjuni valittiin parlamenttiin ensimmäisen kerran vuonna 1998. Vuosina 1998–2002 hän toimi opetusvaliokunnan puheenjohtajana ja vuosina 2002–2004 oikeusvaliokunnan puheenjohtajana. Vuosina 2004–2008 hän toimi Färsaarten kulttuuriministerinä. Vuosina 2008–2001 hän toimi parlamentin varapuhemiehenä ja vuosina 2011–2015 puhemiehenä. Hänet valittiin uudelleen puhemieheksi vuonna 2019.
Logan (Utah)

Logan on kaupunki Cachen piirikunnassa, Utahin osavaltiossa, Yhdysvalloissa. Kaupungissa asui vuonna 2021 54 436 asukasta. Kaupungin väkiluku on vuosiin 2020 ja 2010 verrattuna kasvussa. Kaupungin väestöstä 76,3 % oli valkoisia, 3,3 % aasialaisia, 2,3 % monirotuisia ja 1,35 % mustia. Logan on 734. suurin kaupunki Yhdysvalloissa. Kaupunki on perustettu vuonna 1859.
Väestönkehitys.
Loganin väestönkehitystä:
Ilmasto.
Kaupungin vuotuinen sadanta on 452 millimetriä ja sadepäiviä on vuodessa keskimäärin 98. Heinäkuun keskimääräinen ylin lämpötila on 31,4 celsiusastetta ja tammikuun alin -10,9 astetta. UV-indeksi on keskimäärin 4,7.
Mbarara

Mbarara on kaupunki Länsi-Ugandassa. Kaupunki on maan viidenneksi suurin 195 531 asukkaallaan. Kaupunki sijaitsee 270 kilometrin päässä Kampalasta, maan pääkaupungista ja suurimmasta kaupungista.
Shardik

Shardik: Beklan herra () on vuonna 1974 ilmestynyt Richard Adamsin fantasiaromaani. Se on Adamsin toinen romaani ja ensimmäinen, joka sijoittuu hänen luomaansa Beklan valtakuntaan. Romaani kertoo jättiläiskarhun ympärille muodostuvasta uskonnosta.
Adams kirjoitti kymmenen vuotta myöhemmin romaanille jatko-osan "Maia", joka sijoittuu useita vuosia "Shardikin" tapahtumien jälkeiseen aikaan.
Juoni.
Kaksi kertaa miestä korkeampi karhu pakenee metsäpalon alta Ortelga-joen saarelle, josta sen löytää uupuneena Kelderek, metsästäjä, joka luulee karhun olevan Shardik, "Jumalan Voima", joka on palannut palvojiensa luokse. Kelderek kertoo uskostaan paikallisille paroneille ja papittarille. Ortelgalaiset olivat kerran Beklan valtakunnan hallitsijoita. Vastoin ylipapitar Tugindan toiveita käynnistetään sotilaallinen kampanja Beklan valloittamiseksi. Karhu rauhoitetaan, laitetaan häkkiin ja kuljetetaan sotaretkelle, kunnes se herää ja vapautetaan keskellä taistelua, jonka ortelgalaiset ovat häviämäisillään. Shardikin hyökkäys demoralisoi vihollisen, ja vastustajan armeija kokee murskatappion.
Kelderekistä tulee pappiskuningas, ja Shardikin palvonta palautetaan keskeiseen asemaan Beklassa. Viisi vuotta hallittuaan Bekla on edelleen sodassa, ja kansan keskellä on tyytymättömyyttä erityisesti ortelgalaisten laajentamaan lailliseen orjuuteen. Kun karhu karkaa jälleen, Kelderek lähtee takaa-ajoon yksin. He vaeltavat erämaassa pitkään horjuen, kumpikin nälänhädän ja hulluuden partaalla tavaten monia vihollisia matkan varrella. Kelderek menettää sekä kykynsä että halunsa jatkaa, koska hän on menettänyt uskonsa. Lopulta saapuessaan Zerayyn, lainsuojattomaan kaupunkiin sivilisaation rajojen takana, hän kohtaa uudelleen ylipapitar Tugindan ja Melathysin, Shardikin entisen papittaren, johon hän rakastuu.
Kelderek jää vangiksi Genshedille, laittomalle orjakauppiaalle, jolla on mukanaan suuri joukko lapsiorjia, joiden kiduttamisesta hän iloitsee. Genshed pakenee kapinajoukkoja, jotka halveksivat orjakauppaa, ja monet lapset eivät selviä marssista. Genshed on aikeissa tappaa Kelderekin, vaikka hän tietää vangin arvon Beklan entisenä hallitsijana, kun kuoleva Shardik syöksyy metsästä. Karhu hyökkää Genshedin kimppuun haavoittaen häntä kuolettavasti, ennen kuin se kaatuu kuolleena jokeen. Kelderek, uskonsa palanneena, palaa lasten kanssa Zerayn kaupunkiin, ja Beklan uudet hallitsijat nimittävät hänet sen kuvernööriksi. Joitakin vuosia myöhemmin kaupunki on nyt niin monien orpojen koti, että lapsia on kaksi kertaa enemmän kuin aikuisia, ja he työskentelevät tässä yhteiskunnassa aivan kuten aikuiset. Shardikin kuolemaa pidetään pyhänä ja merkkinä siitä, että kaikkia lapsia tulee arvostaa. Kelderek ja Melathys ovat naimisissa ja heillä on kaksi omaa lasta, ja he aloittavat kauppaneuvottelut kaukaisen Zakalonin valtakunnan lähettilään kanssa.
Lesja Ukrajinkan kansallinen akateeminen draamateatteri

Lesja Ukrajinkan kansallinen akateeminen draamateatteri on teatteri Kiovassa. Sen aiempi nimi "Kansallinen akateeminen venäläisen draaman teatteri" () viittasi venäläiseen draamaan. Teatterin nimi ja ohjelmisto muutettiin helmikuussa 2022 sen jälkeen kun Venäjä oli hyökännyt Ukrainaan.
Teatteri sai vuonna 1966 akateemisen teatterin aseman. Ukrainan neuvostoaikana se oli puolueen suosima teatteri ja propagoi erityisesti venäläistä kulttuuria. Ohjelmisto koostui venäläisistä klassikoista ja neuvostoaikaisista näytelmistä. Ukrainalaisista klassikoista siellä esitettiin Lesja Ukrajinkan näytelmiä. Sen henkilökunnassa oli melko vähän ukrainalaisia. Se sai 1994 kansallisteatterin aseman. Taiteellinen johtaja on ollut vuodesta 1994 lähtien 1994 Myh’ailo Reznikovytš.
Teatterin taustalla on Solovtsevin teatteri, josta se muodostettiin 1919 nimellä Ukrainan neuvostotasavallan toinen valtionteatteri. Vuonna 1926 se sai nimen Kiovan venäläisen draaman teatteri.
Villieläin (kappale)

Villieläin on suomalaisen artisti Ramses II:n debyyttisingle, jonka hän julkaisi 4. kesäkuuta 2021. Kappaleen musiikkivideo julkaistiin saman vuoden syyskuussa.
Suureen suosioon ”Villieläin” nousi Suomen voitettua jääkiekon maailmanmestaruuden toukokuussa 2022. Kappaleesta tuli Leijonien ”pukukoppibiisi”, ja sitä soitettiin myös loppuottelun jälkeen palkintojenjaossa. Ramses II esitti kappaleen Leijonien kultajuhlassa Tampereella 30. toukokuuta.
”Villieläin” debytoi Suomen singlelistalla sijalla 13. viikolla 19/2022. Seuraavien viikkojen aikana se nousi viiden kärkeen, ja lopulta listaykköseksi viikolla 22. ”Villieläin” ylsi myös Spotifyssa Suomen Top 50 -listan kärkeen. Se teki lisäksi Suomen Spotifyn päiväkohtaisen striimausennätyksen vuodelle 2022, kun sitä kuunneltiin yhden päivän aikana 185 642 kertaa. ”Villieläin” ylitti kultalevyyn oikeuttavan kahden miljoonan striimauksen määrän.
Saint-Paulien

Saint-Paulien on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee noin 14 kilometriä Le Puy-en-Velayn kaupungista luoteeseen.
"Château de la Rochelambert" kuului de la Rochelambertin suvulle linnan rakentamisesta 1100-luvulta aina vuoteen 1922 saakka. Tuolloin se myytiin ulkopuoliselle. Linnan perustukset ovat peräisin 1100-luvulta, etelätornin barbakanet 1200-luvulta ja kahdeksankulmainen torni ympäröivine rakennuksineen 1300-luvulta. Kirjailija George Sand vieraili linnassa 14. kesäkuuta 1859. Seuraavassa kuussa hän kirjoitti romaanin "Jean de la Roche", jonka tapahtumat hän sijoitti tähän linnaan.
Saint-Georgesin kollegiaalinen kirkko on peräisin 1000-luvulta. Kirkko oli tuolloin linnoitettu. Kirkkoa on muutettu useasti vuosisatojen aikana. Viimeinen suuri muutostyö tehtiin 1900-luvun alussa.
Jouni Peura

Jouni Peura (s. 12. huhtikuuta 1955 Soini) on suomalainen pesäpalloilija. Peura edusti koko uransa Pesäpallon SM-sarjassa Alajärven Ankkureita. Hänen kasvattajaseuransa on Soinin Sisu. Peura saavutti kaksi SM-hopeaa kaudella 1980 ja kaudella 1987 ja kaksi SM-pronssia kaudella 1984 ja kaudella 1985. Peura pelasi kaksi Itä-Länsi-ottelua vuosina 1983 ja 1984 ja yhden Liitto–Lehdistö-ottelun vuonna 1984. Hän pelasi ulkopelissä etukentällä. Peura pelasi 261 SM-sarjan runkosarjan ottelua. Näissä hän löi 11 kunnaria ja 196 tavallista juoksua, toi 189 juoksua ja keräsi 1 021 kärkilyöntipistettä. Peura pelasi 34 SM-sarjan ylemmän loppusarjan ottelua. Näissä hän löi kaksi kunnaria ja 29 tavallista juoksua, toi 18 juoksua ja keräsi 115 kärkilyöntipistettä.
Juanfernándezinlammaskoira

Juanfernándezinlammaskoira on chileläinen koirarotu.
Luonne ja käyttäytyminen.
Rotu on äänetön.
Alkuperä.
Rotua esiintyy ainoastaan Juan Fernándezin saarilla. Sen uskotaan mahdollisesti polveutuneen patagonianlammaskoirasta.
How I Met Your Father

How I Met Your Father on Isaac Aptakerin ja Elizabeth Bergerin luoma yhdysvaltalainen tilannekomediatelevisiosarja, joka on jatko-osa Ensisilmäyksellä () -sarjalle. Sarja kertoo Sophien (Hilary Duff) ja hänen ystäviensä elämästä New Yorkin Manhattanilla. Kehyskertomuksena Sophie (Kim Cattrall) kertoo pojalleen kuinka tapasi tämän isän aivan kuin Ensisilmäyksellä-sarjassa Ted kertoo omille lapsilleen kuinka tapasi näiden äidin.
How I Met Your Dad.
How I Met Your Dad on televisiosarja, jonka piti toimia jatko-osana Ensisilmäyksellä-sarjalle. Sarja piti tehdä alkuperäisen Ensisilmäyksellä-sarjan luojien Carter Baysin ja Craig Thomasin sekä Emily Spiveyn kanssa. Tämän sarjan odotettiin debytoivan vuonna 2014, mutta se hyllytettiin määräämättömäksi ajaksi, koska 20th Television päättikin olla tilaamatta sarjaa. Sarjaan ehdittiin kuitenkin tekemään pilottijakso. Sarjan juoni keskittyy Sallyn (Greta Gerwig) matkaan, jossa hän tapaa tyttärensä isän. Hän asuu New Yorkissa ystäviensä kanssa, on eroamassa ensimmäisestä miehestään, eikä hänellä ole aavistustakaan, mitä hän tekee elämällään.
Huhtikuussa 2021 ilmoitettiin, että Hulu oli tilannut "How I Met Your Father" -sarjan ja Isaac Aptakerin ja Elizabeth Bergerin uudelleenkirjoittamaan How I Met Your Dad -sarjan ja Hilary Duffin näyttelemään päähenkilöä Sophiea. Aptaker ja Berger ohjasivat projektia sarjan luojina, käsikirjoittajina ja vastaavina tuottajina.
Färsaarten parlamenttivaalit 2019

Färsaarten parlamenttivaalit 2019 pidettiin 31. elokuuta 2019. Vaaleissa valittiin Färsaarten parlamentin kaikki 33 edustajaa. Vaalit olivat tappio Aksel V. Johannesenin johtamalle koalitiohallitukselle, johon kuuluivat sosiaalidemokraattinen puolue, tasavalta ja Framsókn. Vaalien jälkeen hallituksen muodostivat unionipuolue, kansanpuolue ja keskustapuolue, ja pääministeriksi valittiin Bárður á Steig Nielsen.
Tausta.
Färsaarten parlamentin eli Løgtingin jäsenet valitaan suhteellisella suljetulla listavaalilla D’Hondtin menetelmällä yhdestä, koko Färsaaret kattavasta vaalipiiristä. Vaalien ehdokasasettelu päättyi 17. elokuuta, johon mennessä ehdolle oli asettunut 179 ehdokasta yhdeksällä listalla. Ehdokkaista miehiä oli 121 ja naisia 58. 
Tulokset.
Lähde:
Valitut.
Vaaleissa valittiin parlamenttiin seuraavat edustajat:
Tasavalta (färsaarelainen puolue)

Tasavalta (), aiemmin Republikaaninen puolue () on färsaarelainen poliittinen puolue, joka kannattaa saarten itsenäisyyttä ja demokraattista sosialismia. Puolue on vasemmistolainen. Puolue on perustettu vuonna 1948, koska Färsaaret ei saanut itsenäisyyttä kansanäänestyksessä vuonna 1946.
Puolueen puheenjohtajana toimii Sirið Stenberg.
Viimeisimpien vaalien jälkeen vuonna 2022 puolueella on kuusi paikkaa Färsaarten parlamentissa.
Linguistic Society of America

Linguistic Society of America (lyh. LSA) on yhdysvaltalainen kielitieteeseen keskittyvä tieteellinen seura. Se on perustettu vuonna 1924, ja sillä on noin 5000 jäsentä. Järjestön puheenjohtaja marraskuussa 2020 valitt John Baugh.
Järjestön tavoitteena on nostaa esiin kielitiedettä tieteenalana ja sen roolia yhteiskunnassa. Sääntöjensä mukaan LSA:n tehtävä on edistää kielitieteellistä tutkimusta. Sen vuosittain järjestämä kokoontuminen kerää yhteen tuhansia osallistujia ympäri maailmaa.
Organisaatio.
LSA toimii erilaisten valiokuntien kautta, jotka keskittyvät yksittäisiin teemoihin. Tällaisia valiokuntia ovat mm.:
Jäsenyys.
Järjestö tekee eron kunnia- ja ainaisjäsenyyden välillä, mutta molemmat jäsenyyden muodot vapauttavat jäsenmaksuista. Ne, jotka ovat maksaneet jäsenmaksua 50 vuotta ovat automaattisesti ainaisjäseniä. Järjestön hallituksessa toimineet henkilöt saavat tittelin "fellow".
Julkaisutoiminta.
Järjestö toimittaa kolmea tieteellistä julkaisua: "Language", "Semantics and Pragmatics" ja "Phonological Data and Analysis". Kaikki kolme ovat vertaisarvioituja julkaisuja. Lisäksi LSA:lla on vuosittainen konferenssijulkaisu.
Oman julkaisutoimintansa lisäksi LSA tekee myös yhteistyötä Routledgen kanssa "The Routledge Guide to Linguistics" -kirjasarjan tuotannossa.
Coburgin piirikunta

Coburgin piirikunta on piirikunta Oberfrankenin hallintopiirissä Baijeriin osavaltion pohjoisosassa Saksassa. Vuoden 2020 lopussa piirikunnassa oli 86 571 asukasta. Piirikunnan pinta-ala on 590 neliökilometriä, ja siihen kuuluu 17 kuntaa. Piirikunnan keskus on Coburg, joka ei kuitenkaan itse kuulu piirikuntaan. Suurin piirikuntaan kuuluva kaupunki on Neustadt bei Coburg.
Silván

Silván on sukunimi, joka on muun muassa seuraavilla suomalaisilla henkilöillä:
Unops

Unops eli YK:n projektipalvelujen toimisto () on Yhdistyneiden kansakuntien alaisuudessa toimiva itsenäinen toimisto, joka tarjoaa tukipalveluja YK:lle, YK:n jäsenvaltioille ja muille tahoille eri hankkeiden toteutuksessa muun muassa projektinhallinnan ja hankintojen sekä infrastruktuurihankkeiden kestävyyden kysymyksissä. Unops on toimeenpaneva järjestö, jonka toiminta voi liittyä kehitysyhteistyöhön, humanitaarisen apuun tai rauhanturvaamiseen. Unops toimii yhteistyössä yksityisen sektorin kanssa ja rahoittaa itse toimintansa projekteistaan saamilla tuotoilla, keräämättä jäsenmaksuja jäsenvaltioilta tai vapaaehtoisrahoitusta.
Unopsin päätoimisto sijaitsee Kööpenhaminassa. Unopsin vaikuttavuussijoittamisen ohjelmatoimisto () on perustamisestaan 2020 alkaen sijainnut Helsingissä. Vaikuttavuussijoittamisessa on tavoitteena saada sijoitustuottojen lisäksi aikaan myönteisiä yhteiskunnallisia vaikutuksia.
Vuodesta 2014 Unopsin johtajana toimi norjalainen poliitikko Grete Faremo, mutta hän erosi tehtävästä toukokuussa 2022 YK:n pääsihteerin António Guterresin pyynnöstä "The New York Timesin" julkaistua artikkelin Unopsin toimintaan liittyvistä epäselvyyksistä ja väärinkäytösepäilyistä.
Helsingin-toimiston väärinkäytösepäilyt.
Joulukuussa 2021 Helsinkiin vasta perustetun ohjelmatoimiston johtaja, ukrainalainen Vitaly Vanshelboim pantiin kaikessa hiljaisuudessa syrjään, epäiltynä sisäisessä tarkastuksessa taloudellisista väärinkäytöksistä. Asia tihkui julkisuuteen maaliskuussa 2022 Manchesterin yliopiston emeritusprofessorin Mukesh Kapilan blogikirjoituksissa. Kapila pitää paljastuneita väärinkäytöksiä YK:n suurimpiin kuuluvina. Huhtikuussa Unops myönsi, että S3i-ohjelmatoimiston hankkeisiin sijoitetut rahat, yhteensä noin 63 miljoonaa Yhdysvaltain dollaria, ovat vaarassa. Varoilla piti muun muassa rakentaa kehitysmaihin 1,3 miljoonaa edullista asuntoa, mutta mitään ei ole tapahtunut ja varat ovat kadoksissa.
Suomen valtio rahoitti Helsingissä sijaitsevaa S3i-toimistoa pari vuotta yhteensä kymmenellä miljoonalla eurolla ennen kuin väärinkäytökset alkoivat tulla ilmi. Kesäkuussa 2022 Suomen ulkoministeriö kertoi harkitsevansa maksujensa takaisinperintää, mikäli ilmenee että kyse on ollut tarkoituksellisesta salailusta. Suomi myös keskeytti loppuvuoden 2022 maksatukset lukuisille YK-järjestöille Helsingin ohjelmatoimiston johtoa koskevan väärinkäytösepäilyn vuoksi ja vaatii jokaisen rahoittamansa YK-järjestön toiminnan tarkastusta.
Heinäkuussa 2022 Tanskan poliisi vahvisti saaneensa rikosepäilyistä rikosilmoituksen.
Turun Tähden

Turun Tähden on Aurajoen Nuorkauppakamarin vuodesta 1996 jakama tunnustus. Kyseinen tunnustus myönnetään turkulaisuutta taiteen, viihteen, urheilun ja elinkeinoelämän saralla positiivisella tavalla tunnetuksi tehneelle henkilölle tai ryhmälle. Turun Tähden -palkinnon ehdokkaat valitsee nimekäs raati ja lopulliset palkinnon saajat valitaan avoimella julkisella äänestyksellä.
Hankkeen nimissä on vuoteen 2022 mennessä myönnetty 26 kappaletta tunnustuksia tähtien muodossa. Tähtiä on myönnetty 3 vuoden välein mutta vuodesta 2014 hanke oli pitkään tauolla. Turun Tähden palaa vuonna 2022, tuoden mukanaan Turun Veistämönaukiolle 5 uutta tähteä, joista yksi on huhtikuussa 2022 menehtyneelle Ilkka Kanervalle myönnetty postuumi kunniatähti.
Jambiya

Jambiya () on Jemenistä peräisin oleva kaareva tikari, jonka käyttö on levinnyt koko Lähi-itään samoin kuin Etelä- ja Kaakkois-Aasiaan. Jemenissä tikari kuuluu 14 vuotta täyttäneen miehen varusteisiin.
Tikarin kahva on perinteisesti tehty sarvikuonon sarvesta, mikä on merkinnyt uhkaa sarvikuonoille.
Jørgen Niclasen

Jørgen Niclasen (s. 17. tammikuuta 1969 Sørvágur) on färsaarelainen poliitikko, joka toimi kansanpuolueen puheenjohtajana vuosina 2007–2022. Hän on toiminut Färsaarten varapääministerinä vuosina 2008–2011 ja 2019–2022, valtiovarainministerinä vuosina 2011–2015 ja 2019–2022, ulkoministerinä vuosina 2008–2011 ja kalastusministerinä vuosina 1998–2003.
Helmikuussa 2022 Niclasen jäi kiinni rattijuopumuksesta, minkä jälkeen hän erosi kaikista hallitusviroistaan sekä puoleensa puheenjohtajuudesta. Hän oli ajanut Vágurissa 1,26 promillen humalassa, kun rattijuopumuksen raja Färsaarilla on 0,2 promillea. Hänen seuraajakseen valtiovarainministeriksi ja varapääministeriksi nimitettiin Uni Rasmussen ja kansanpuolueen puheenjohtajaksi Christian Andreasen.
Rubiana

Rubiana () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2 386 asukasta.
Bubiyan

Bubiyan on saari Kuwaitin rannikolla Persianlahdella. Sen koko on 863 km². Saari on asumatonta sotilasaluetta, mutta sille ollaan rakentamassa esimerkiksi suurta satamaa. Kuwait ja Irak ovat historiansa aikana kiistelleet Bubiyanin omistuksesta. Aluekiista saaresta ja muista alueista oli osasyy esimerkiksi Persianlahden sodalle.
Maantiede.
Bubiyan on Kuwaitiin kuuluva saari Persianlahden päässä. Se on osa saariryhmää Irakia ja Irania erottavan Shatt al-Arabjoen suun lounaispuolella. Pinta-alaa saarella on 863 km² ja se on Kuwaitiin kuuluvista saarista pinta-alaltaan suurin. Saaren leveys on noin 24 kilometriä ja pituus 40 kilometriä. Pinnanmuodoiltaan saari on matala ja tasainen. Saaren keskiosissa on joitakin ajoittain virtaavia wadeja. Rannikolla on soita ja marskimaata.
Osa saaresta kuuluu Mubarak al-Kabirin Ramsar-alueeseen. Alueella on esimerkiksi huomattavia vesilintujen kantoja, kuten maailman suurin luolakahlaajan lisääntyvä yhdyskunta.
Historia.
Kuwaitin nykyinen hallitsijasuku Al Sabah nousi valtaan 1700-luvulla ja se piti myöhemmin yllä yhteyksiä ensin Osmanien valtakuntaan ja myöhemmin Yhdistyneeseen kuningaskuntaan. Osmanit pitivät 1800-luvulla hallitsijoita alaisinaan kuvernööreinä ja aluetta siten omanaan. Šeikki Mubarak al-Sabah solmi kuitenkin liittosopimuksen brittien kanssa vuonna 1899 ja Kuwaitista tuli brittiläinen protektoraatti. Britit ja osmanit tekivät puolestaan sopimuksen kiistelemästään Kuwaitista vuonna 1913. Kuwaitille annettiin epäselvä status muodollisesti osmanien alaisena alueena brittien vaikutusvallassa ja al-Sabahin perheen johtamana. Samassa sopimuksessa määriteltiin myös Kuwaitin rajoja. Siinä osmanit hyväksyivät ensi kerran kirjallisesti Kuwaitin hallitsijan vallan Bubiyanissa.
Kuwait itsenäistyi vuonna 1961. Myös Irakista oli tullut itsenäinen ja se oli alkanut vaatia Kuwaitin hallitsemia Bubiyania ja pienempää Warbahia oman meriyhteydensä turvaamiseksi. Jännitteet aluekiistan osalta kiristyivät ajoitellen ja esimerkiksi vuonna 1973 Irak keskitti joksikin aikaa suuren määrän joukkojaan Kuwaitin rajalle. Kun Saddam Hussein päätti miehittää Kuwaitin vuonna 1990 Irakin joukot valtasivat muun muassa Bubiyanin. Kuwait vapautettiin Yhdysvaltojen johtamassa Persianlahden sodassa.
Bubiyan on nykyisin asumatonta sotilasaluetta. Vuonna 2004 uutisoitiin suuren uuden sataman rakentamisesta saarelle. Aluetta on kehitetään osana niin sanottua "Silkkikaupunki"-kehityshanketta, johon kuuluu myös muita infrastruktuuriprojekteja.
Valaanpäät

Valaanpäät (Cetomimidae) on limapääkaloihin kuuluva kalaheimo. Heimon lajeja tavataan syvistä vesistä kaikista valtameristä.
Taksonomia ja anatomia.
Valaanpäiden heimo luokitellaan vaihtelevasti kuuluvaksi joko valaanpääkalojen, okakalojen (Stephanoberyciformes) tai limapääkalojen (Beryciformes) lahkoihin. Nykyään heimoon luetaan kuuluviksi 9 sukua ja 21–45 lajia ja useiden lajien uskotaan vielä olevan tieteelle kuvailemattomia. Aikaisemmin katsottiin karvakalojen (Mirapinnidae) ja vihikalojen (Megalomycteridae) olevan omat heimonsa, mutta ne ovat mahdollisesti valaanpäiden poikasvaiheita tai koiraita.
Ruumiinrakenteeltaan valaanpäät ovat pitkänomaisia ja tukevahkoja. Suurimmillaan ne kasvavat noin 40 cm pitkiksi. Kalojen suu ja kita ovat hyvin suuret ja vatsalaukku kykenee venymään. Silmät ovat useimmiten pienet ja alkeelliset. Selkä- ja peräevät sijaitsevat ruumiin takaosassa. Lajien päässä on limatäytteisiä onkaloita. Väriltään valaanpäät ovat useimmiten mustia tai ruskeita.
Levinneisyys ja elintavat.
Valaanpäitä tavataan lauhkeilta ja lämpimiltä alueilta niin Atlantista, Intian valtamerestä kuin Tyynestämerestäkin. Ne elävät useimmiten 1 000–4 000 metrin syvyydessä. Eräiden arvioiden mukaan ne ovat yksiä yleisimpiä syvänveden kaloja. Lajien ravintoa ovat äyriäiset.
Iryna Senyk

Iryna Senyk (8. kesäkuuta 1926 Lviv – 25. lokakuuta 2009) oli ukrainalainen runoilija, Ukrainalaisten nationalistien järjestön OUN:n ja Ukrainan Helsinki-ryhmän (UHG) jäsen. Hän oli poliittinen vanki syytettynä vastavallankumouksellisesta toiminnasta.
Senykin lapsuudenkoti oli hengeltään isänmaallinen. Perheenjäseniä kuului itsenäisyyttä ajavaan sotilaalliseen ”sitšovi striltsi” -ryhmään. Senyk liittyi OUN:ään 1941, ja hänet pidätettiin 1945 syytettynä maanpetoksesta ja vastavallankumouksellisuudesta. Hänet tuomittiin kymmeneksi vuodeksi pakkotyöleirille ja elinikäiseen karkotukseen. Hän vapautui 1968 mutta ei saanut palata Lviviin, joten hän asettui Ivano-Frankivskiin ja tutustui kirjailijaryhmä 60-lukulaisiin. Hänet pidätettiin 1972 syytettynä ”neuvostovastaisesta agitoinnista ja propagandasta”. Paikallinen tuomioistuin määritteli hänet erittäin vaaralliseksi rikoksenuusijaksi. Tuomioistuin otti kuitenkin huomioon hänen terveydentilansa ja tuomitsi hänen kuuden vuoden kovennettuun pakkotyöleiriin ja viiden vuoden karkotukseen. Lievempää tuomiota perusteltiin sillä, että hän oli aiemmin ollut vakavasta syystä leikkauksessa. Hän suoritti tuomionsa mordvalaisella leirillä, missä hän osallistui nälkälakkoihin ja allekirjoitti ulkomaailmalle osoitettuja kirjeitä ja vetoomuksia. Leiriltä vapauduttuaan hän joutui karkotukseen.
Senyk liittyi Ukrainan Helsinki-ryhmään ja laati Ukrainan Helsinki-ryhmän jäsenten Oksana Meškon ja Nina Strokatan kanssa vetoomuksen, jossa pyydettiin maailman huomiota Ukrainassa harjoitetulle valtioterrorille ja UHG:hen kohdistuvalle panettelulle. Hänet vapautettiin karkotuksesta 1983. Hänelle myönnettiin 2005 Ruhtinatar Olhan kunniamerkki ja 2006 palkinto rohkeudesta.
Senyk oli aloittanut runojen kirjoittamisen jo lapsena ja selvisi vankeudesta henkisesti kirjoittamalla runoja ja harrastamalla kirjontaa.
Senyk on haudattu Kiovaan Lytšakivin hautausmaalle.
SS Europa

SS Europa oli saksalaisen Norddeutscher Lloydin linjalaiva. Se rakennettiin Blohm + Vossin telakalla Hampurissa ja laskettiin vesille vuonna 1928.
Tietoa laivasta.
Tekniset tiedot.
Alus oli 283 metriä pitkä ja 31 metriä leveä ja sen uppouma oli 49 796 tonnia. Aluksen pääkoneina oli neljä höyryturbiinia, jotka pyörittivät neljää potkuria.
Matkustajatilat.
Matkustajapaikkoja laivalla oli:
Palvelus.
Alus lähti 19. maaliskuuta 1930 neitsytmatkalleen Bremerhavenista New Yorkiin. Se otti Sinisen nauhan sisaralukseltaan SS Bremeniltä keskinopeudella 27,91 solmua ja piti sitä vuoteen 1933 asti.
Toisen maailmansodan alettua vuonna 1939 "Europa" jäi seisomaan Bremerhaveniin. Alus seisoi satamassa vuoteen 1945 asti jolloin yhdysvaltalaiset takavarikoivat aluksen ja muuttivat sen joukkojenkuljetusalukseksi.
Sodan päätyttyä yhdysvaltalaiset luovuttivat aluksen Ranskaan korvauksena "SS Normandien" menettämisestä. Alus upposi Le Havren satama-altaaseen törmättyään satamassa olleeseen hylkyyn vuonna 1948, kun myrsky repi aluksen kiinnikkeistään. Se nostettiin ylös seuraavana kesänä ja siirrettiin Saint-Nazaireen korjattavaksi.
Korjaustöiden jälkeen "Libertéksi" nimetty alus liikennöi reitillä Le Havre-New York vuoteen 1961 asti. SS Francen käyttöönoton jälkeen alus otettiin pois liikenteestä ja romutettiin La Speziassa vuonna 1962.
Mikael Edlund

Mikael Edlund (s. 1950) on ruotsalainen säveltäjä.
Edlund on Lars Edlundin poika. Hänen omat musiikilliset juurensa ovat rock- ja popmusiikissa. Hän kuitenkin opiskeli myös Tukholman kuninkaallisessa musiikkikorkeakoulussa modernistien, kuten Ingvar Lidholmin ja Arne Mellnäsin johdolla. Edlundin tuotanto on tyyliltään improvisatorista. Edlund pääsi Ruotsin säveltäjäliiton jäseneksi vuonna 1978. 5. tammikuuta 2009 hän sai Erik Järnåkerin muistoa vaalivan Saltö-säätiön sävellyspalkinnon teoksesta "Solo".
Tyrisevän työväentalo

Tyrisevän Työväenyhdistys Pyrkivän talo sijaitsi Sääksmäen Tarttilan kylässä. Hirsirakenteinen työväentalo valmistui 1913, ja se tuhoutui tulipalossa 1916. 
Historia.
Tyrisevän Työväenyhdistys Pyrkivä perustettiin vuonna 1907. Vuonna 1908 päätettiin laittaa huvitalo laudoista Tarttilasta hankitulle tontille. Tarvikkeita hankittiin huutokaupoista. Rakennus valmistui vuonna 1909, ja sille annettiin nimeksi ”Työväen huvila”. Talossa järjestettiin iltamia ja kokouksia. Vuonna 1912 hankittiin taloon ravintolakalusto. Kamiina oli hankittu aikaisemmin. Jo toukokuussa 1910 nousi esille talon paikan muuttaminen, sillä maan vuokrasopimus oli sanottu irti. Heinäkuussa 1911 hyväksyttiin tonttimaan kauppakirja. Päätettiin purkaa ”huvila” ja rakentaa uusi talo. 
Yhdistyksen toiminta ei jatkunut sisällissodan jälkeen. Kuntaliitosten myötä Tyrisevän alue liitettiin Toijalaan 1975.
Rakennus.
Talo valmistui vuonna 1913. Sitä varten hankittiin hirret vanhasta navetasta. 4. toukokuuta 1913 yhdistys piti ensimmäisen kokouksensa ”Sääksmäen pitäjän Tarttilan kylässä omalla talolla”. Taloa kohennettiin jatkuvasti ja vuonna 1916 laitettiin kaksi ovea, vinttiin tuplalasit, ilmanvaihtoluukku ja sammalia välikattoon. Talo tuhoutui tulipalossa jo tapaninpäivänä 26. joulukuuta 1916. Palo sai alkunsa kamiinan piipusta lentäneestä kipinästä ja palosta saatiin pelastettua vähän irtaimistoa, kuten yhdistyksen lippu ja näyttämön esirippu.
Stockholm Saxophone Quartet

Stockholm Saxophone Quartet () on ruotsalainen saksofonikvartetti, joka perustettiin vuonna 1969. Sen kokoonpano on ajan mittaan vaihdellut, mutta pitkäaikaisia jäseniä ovat olleet Sven Westerberg, Jörgen Pettersson, Leif Karlborg ja Per Hedlund.
Stockholm Saxophone Quartet on keskittynyt erityisesti nykytaidemusiikkiin. Se on tehnyt läheistä yhteistyötä monien ruotsalaisten ja ulkomaalaisten säveltäjien kanssa, ja erityisesti sitä varten on suunnattu satoja uusia musiikkiteoksia. Yhteistyökumppaneihin on kuulunut myös tanssijoita, koreografeja, kirjailijoita ja performanssitaiteilijoita. Kvartetti on esiintynyt monissa Euroopan maissa, Japanissa, Egyptissä, Israelissa, Yhdysvalloissa, Etelä-Afrikassa ja Mongoliassa.
Stockholm Saxophone Quartet on tehnyt lukuisia levytyksiä ja saanut useita merkittäviä ruotsalaisia musiikkipalkintoja.
Logi Már Einarsson

Logi Már Einarsson (s. 21. elokuuta 1964) on islantilainen poliitikko, joka toimi sosiaalidemokraattisen liiton puheenjohtajana vuosina 2016–2022.
Logi syntyi Akureyrissä. Hän valmistui arkkitehdiksi Oslon arkkitehtikorkeakoulusta vuonna 1992, josta lähtien hän työskenteli arkkitehtina vuoteen 2016 asti. Vuosina 2010–2012 hän toimi opettajana Reykjavíkin yliopistossa sekä Islannin arkkitehtiliiton puheenjohtajana. 
Vuosina 2012–2016 Logi istui Akureyrin kaupunginvaltuustossa. Hänet valittiin Alltingiin vuoden 2016 parlamenttivaaleissa Norðausturkjördæmi-vaalipiiristä; vaalien jälkeen hänet valittiin sosiaalidemokraattisen liiton puheenjohtajaksi Oddný G. Harðardóttirin erottua toimesta. Vuodesta 2022 hän on toiminut Alltingin tulevaisuusvaliokunnan puheenjohtajana.
Logi on naimisissa Arnbjörg Sigurðardóttirin kanssa. Heillä on vuosina 1997 ja 2004 syntyneet lapset.
Jonesboro (Arkansas)

Jonesboro on kaupunki Yhdysvaltain Arkansas’n osavaltion koilliskulmassa, Craigheadin piirikunnassa. Kaupunki on osavaltion koillisosien suurin ja piirikuntansa hallintokeskus. Kaupungin väkiluku vuonna 2021 oli 79 324 asukasta, ja kaupungin pinta-ala on noin 205 asukasta neliökilometrillä. Kaupungin väestötiheys on noin 387 asukasta neliökilometrillä. Kaupungin väkiluku on kasvussa. Kaupunki perustettiin vuonna 1859. Kaupungin ja osavaltion suurimman kaupungin, Little Rockin, välinen etäisyys on noin 211 kilometriä.
Väestö.
Kaupungissa asui vuoden 2020 väestönlaskennan mukaan 78 524 asukasta. Vuoden 2021 arvion mukaan kaupungissa asui 79 324 asukasta. Heistä suurin osa (51,7 %) oli naisia ja valkoisia (70,9 %). Mustia tai afroamerikkalaisia oli 20,9 %. Ulkomailla syntyneitä oli 5,1 % ja veteraaneja 3 627, joista suurin osa taisteli Vietnamin sodassa. 96,1 % oli maan kansalaisia. Väestön mediaani-ikä on 32,8 vuotta, ulkomaalaisilla hieman korkeampi kuin maassa syntyneillä.
Väestönkehitys.
Lähde: 
Ilmasto.
Kaupungissa on kuumat kesät ja kylmät talvet. Kuumin kuukausi on heinäkuu ja kylmin tammikuu. Sateisin kuukausi on toukokuu ja vähäsatesin kesäkuu. Osavaltion ilmasto luokitellaan kosteaksi ja subtrooppiseksi.
Juha Partanen (pesäpalloilija)

Juha Partanen (s. 3. kesäkuuta 1973) on uransa lopettanut suomalainen pesäpalloilija. 
Hän edusti koko uransa Superpesiksessä pelaavia Pattijoen Urheilijoita. Partanen saavutti yhden SM-hopean kaudella 2002 ja yhden SM-pronssin kaudella 2001. Hän pelasi yhden Itä-Länsi-ottelun vuonna 1999. Partanen pelasi 204 Superpesiksen runkosarjan ottelua. Näissä otteluissa hän löi kolme kunnaria ja 12 tavallista juoksua, toi 157 juoksua ja keräsi 544 kärkilyöntipistettä. Partanen pelasi 44 Superpesiksen ylemmän loppusarjan ottelua. Näissä otteluissa hän löi kaksi tavallista juoksua, toi 32 juoksua ja keräsi 112 kärkilyöntipistettä. Partanen pelasi kymmenen Superpesiksen alemman loppusarjan ottelua. Näissä hän löi yhden kunnarin, toi 17 juoksua ja keräsi 51 kärkilyöntipistettä.
Tarttilan työväentalo

Tarttilan työväentalo sijaitsee Valkeakosken Sääksmäellä Tarttilan kylässä. Hirsirakenteinen työväentalo valmistui 1920-luvulla.
Vuonna 2012 helsinkiläiset Kati Korpinen ja Pauli Ahopelto ostivat Tarttilan työväentalon Sääksmäen Työväenyhdistykseltä. He kunnostavat taloa kulttuuritaloksi. 
Historia.
Yhdistyksen perustaminen, alkuvaiheet.
Tarttilan Työväenyhdistys perustettiin vuonna 1906. Alkuajan pöytäkirjat ovat hävinneet, joten tarkkaa tietoa ei ole. Vesistöjen rikkoman Sääksmäen pitäjän eri puolille syntyi samaan aikaan peräti kahdeksan työväenyhdistystä, joista osa toimi vain kansalaissotaan asti. Osa sulautui yhteen ja lopulta kaikki Sääksmäen työväenyhdistykset sulautuivat vuonna 1992 yhdeksi yhdistykseksi, joka otti nimekseen Sääksmäen Työväenyhdistys ry. Vuodesta 1946 lähtien pöytäkirjat ovat säilyneet ja niiden perusteella Saarioispuolen ja Tarttilan Työväenyhdistykset olivat sulautuneet yhteen, ja 18. helmikuuta 1945 pidetyssä vuosikokouksessa yhdistys otti nimekseen Saarioispuolen Tarttilan Työväenyhdistys.
Toimintaa työväentalolla.
Kun oma talo oli saatu käyttökuntoon sodan jälkeen, siellä järjestettiin iltamia, tansseja ja pihapiirissä urheilukilpailuja. Taloa myös vuokrattiin ulkopuolisille varojen hankkimiseksi. Yhdistykseen perustettiin naisjaosto ja nuoriso-osasto. 1960-luvulla yhdistyksen toiminta hiipui ja vuonna 1986 yhdistys lopetti aktiivisen toiminnan. Eri vaiheiden jälkeen yhdistys sulautui Huittulan Työväenyhdistykseen, johon samanaikaisesti sulautui myös Pohjois-Sääksmäen Työväenyhdistys ja lopulta Huittulan Työväenyhdistys vaihtoi nimensä Sääksmäen Työväenyhdistykseksi vuonna 1992. Ensimmäinen yhteinen tapahtuma järjestettiin Tarttilan työväentalolla 15. elokuuta 1992 Elojuhlan nimellä.
Rakennus.
Mansardikattoinen Tarttilan työväentalo on valmistunut 1920-luvulla. Sotavuosiksi työväentalo oli vuokrattu sotilasmajoitukseen, minkä aikana suuri osa irtaimistosta ja ikkunoista oli rikkoutunut. Vuonna 1947 laitettiin taloon tapetit sekä saliin että ravintolaan. Vuonna 1948 kunnostettiin työväentalon keittiö ja ravintola asunnoksi. Keittiöön laitettiin uusi ulko-ovi ja tehtiin lämpöeristystä. 1950 ostettiin lisää tonttimaata talon laajentamista varten. Rahavaikeuksista johtuen laajentaminen kuitenkin lykkääntyi vuosi vuodelta. Vuonna 1986 Tarttilan Työväenyhdistys esitti Huittulan Työväenyhdistykselle, että se ottaisi Tarttilan Työväentalon hoitoonsa ja tämä johti lopulta yhdistysten sulautumiseen, ja vuodesta 1992 lähtien talo oli kaikkien sääksmäkeläisten työväenyhdistysten yhteisen Sääksmäen Työväenyhdistys ry:n omistama ja hallinnoima. Talo oli hyväkuntoinen, ulkopinta ja peltikatto oli ehostettu maalaamalla, seiniä oli lämpöeristetty ja lattia laitettu tanssittavaan kuntoon. Taloon oli lupa ottaa 150 henkeä kerrallaan. 1990-luvun lopulla talo vuokrattiin ulkopuolisille ja vuonna 2012 se myytiin.
Ogden (Utah)

Ogden on kaupunki Yhdysvaltain Utahin osavaltion pohjoisosissa, Weberin piirikunnassa. Ogden on piirikuntansa hallinnollinen keskus. Kaupungissa asui vuoden 2021 heinäkuussa 86 798 asukasta, ja sen pinta-ala on noin 70 neliökilometriä. Kaupungin väestötiheys on noin 1 240 asukasta neliökilometrillä. Kaupunki sijaitsee 51 kilometrin päässä Salt Lake Citystä. Kaupunki perustettiin vuonna 1850.
Väestö.
Ogdenin väestö oli vuoden 2020 väestönlaskennassa 86 830 asukasta, ja se laski vuoden 2021 heinäkuuhun mennessä arviolta 32 asukkaalla, 86 798 asukkaaseen. Vuoteen 2010 verrattuna väestö on kasvanut. Väestöstä enemmistö (51,4 %) on miehiä. 82 % on valkoisia ja 32 % on latinoja. 11,9 % asukkaista on syntynyt ulkomailla, ja 92 % asukkaista on maan kansalaisia. Väestön mediaani-ikä on noin 32 vuotta, maassa syntyneillä 30 ja ulkomailla syntyneillä 40. Kaupungissa keskimääräisen talouden tulot ja arvo ovat keskimäärin koko osavaltiota pienempiä.
Ilmasto.
Kaupungissa on kylmät talvet ja lämpimät kesät. Kylmin kuukausi on tammikuu ja lämpimin heinäkuu. Sateisin kuukausi on toukokuu ja kuivin heinäkuu. Lunta ei sada ollenkaan toukokuusta syyskuuhun, ja tammikuussa sitä sataa eniten.
Vuoripioni

Vuoripioni ("Paeonia officinalis") on kasvilaji pionikasvien heimossa, jonka monia lajeja ja lajikkeita kasvatetaan koristekasveina ja leikkokukiksi.
Ulkonäkö ja koko.
Vuoripioni kasvaa 25–80 cm korkeaksi. Lehdet ovat vihreät, alapuolelta pehmeän nukan peittämät. Ne ovat kerrannaisia ja kolmilehdykkäisiä. Ruusunpunaiset, yksinkertaiset, vuokkomaiset kukat kasvavat varren päähän.
Levinneisyys ja kasvuympäristö.
Vuoripioni kasvaa luonnonvaraisena Keski- ja Etelä-Euroopassa. Se ei siedä seisovaa vettä, vaan viihtyy aurinkoisella paikalla, keskiravinteisessa, tuoreessa ja erittäin hyvin vettä läpäisevässä maassa.
Sigurður Ingi Jóhannssonin hallitus

Sigurður Ingi Jóhannssonin hallitus oli Islannin hallitus, joka astui virkaan 7. huhtikuuta 2016 Sigmundur Davíð Gunnlaugssonin erottua pääministerin virasta ja hallitsi 11. tammikuuta 2017 asti. Hallitus oli edistyspuolueen ja itsenäisyyspuolueen koalitiohallitus. Hallitus koostui 10 ministeristä.
Webb (New York)

Webb on kunta ("town") New Yorkin osavaltiossa, Yhdysvalloissa. Sen väkiluku oli 1 797 vuonna 2020. Kunta sijaitsee Herkimerin piirikunnassa, ja se on maapinta-alaltaan New Yorkin osavaltion suurin kunta.
Väestö.
Vuonna 2020 Webbissä asui 1 797 asukasta ja 603 kotitaloutta. Asukkaiden mediaani-ikä oli 59,5 vuotta ja kotitalouksien mediaanitulot olivat 88 750 dollaria. 10,1 % asukkaista puhui kotonaan jotain muuta kieltä kuin englantia ja 1,2 % asukkaista oli syntynyt ulkomailla.
Cape Coral

Cape Coral on kaupunki Yhdysvaltain Floridan osavaltiossa, Leen piirikunnassa, Caloosahatcheejoella. Kaupunki on perustettu vuonna 1957. Kaupungissa asui vuoden 2021 heinäkuussa 204 510 asukasta, ja sen pinta-ala oli noin 275 neliökilometriä. Kaupunki on toiseksi suurin pinta-alan mukaan Floridassa. Kaupungin väestötiheys on 744 asukasta neliökilometrillä.
Historia.
Kaupungin historia alkaa siitä, kun Leonard ja Jack Rosenin yritys osti suuren maa-alueen kaupungin nykyiseltä paikalta alle 700 000 dollarilla vuonna 1957. 1958 ensimmäiset talot rakennettiin, ja kahdessa vuodessa kaupungissa oli jo 280 asukasta. Vuonna 1970 kaupunki muuttui kaupungiksi.
Väestö.
Kaupungin väkiluku vuoden 2020 väestönlaskennassa oli 194 979 asukasta. Vuoden 2021 arvioon se oli noussut lähes 10 000 asukkaalla, 204 510 asukkaaseen. Vielä vuonna 2010 asukasluku oli 154 304.
Asukkaista 16,6 % on syntynyt ulkomailla ja 94,4 % on maan kansalaisia. 85,5 % asukkaista oli valkoisia, 22,6 % latinoja, 4,3 % mustia tai afroamerikkalaisia ja 1,9 % aasialaisia. Asukkaiden mediaani-ikä on 46,7 vuotta, ulkomaalaisilla hieman enemmän kuin maassa syntyneillä.
Ilmasto.
Kaupungin lämpimimmät kuukaudet ovat kesä-elokuu, ja kylmin kuukausi on tammikuu, jolloin silloinkin korkein lämpötila on 23 celsiusastetta. Sateisin kuukausi on elokuu ja kuivin joulukuu.
Illugi Gunnarsson

Illugi Gunnarsson (s. 26. elokuuta 1967) on islantilainen itsenäisyyspuolueen poliitikko, joka istui kansanedustajana Alltingissä vuosina 2009–2016 ja toimi vuosina 2016–2017 Islannin opetus- ja kulttuuriministerinä.
Illugi syntyi Siglufjörðurissä. Hän suoritti taloustieteen kandidaatintutkinnon Islannin yliopistossa vuonna 1995 ja MBA-tutkinnon London Business Schoolissa vuonna 2000. Vuosina 2000–2005 hän toimi pääministeri Davíð Oddssonin avustajana. Hänet valittiin Alltingiin vuoden 2009 vaaleissa. Vuonna 2013 hänet nimitettiin opetus- ja kulttuuriministeriksi, jossa virassa hän toimi vuoteen 2017 asti.
Illugi on naimisissa Brynhildur Einarsdóttirin kanssa. Heillä on vuonna 2012 syntynyt tytär.
Anne Buttimer

Anne Buttimer (1938 Cork, Yhdistynyt kuningaskunta – 15. heinäkuuta 2017) oli irlantilainen kansainvälisesti arvostettu ja runsaasti julkaissut maantieteilijä ja vuodesta 1991 Dublinin yliopiston professori. Hän sai useita kunnianosoituksia, muun muassa Vautrin Luz Prize, jopa "maantieteen nobeliksi" nimitetty palkinto myönnettiin hänelle vuonna 2014. Anne Buttimer saavutti tohtorin arvonsa Seattlessa, Yhdysvalloissa vuonna 1965, ja toimi siellä myöhemmin apulaisprofessorina. Hänen tutkimusalueitaan olivat sosiaali-, kulttuuri- ja kaupunkimaantiede, sekä ihmisen vaikutus maantieteeseen. Hän toimi myös Kanadassa ja, Ranskassa sekä Ruotsissa Lundin yliopistossa. Vuosina 2000–2004 hän toimi International Geographical Unionin puheenjohtajana. Hän oli kunniatohtorina myös Grenoblen Joseph Fourier University-yliopistossa sekä Joensuun ynnä Tarton yliopistoissa.
Hän on ollut Academia Europæan jäsen vuodesta 1993.
Elmira (New York)

Elmira on kaupunki Yhdysvaltain New Yorkin osavaltiossa, Chemungin piirikunnassa. Kaupunki on piirikuntansa hallinnollinen keskus. Kaupungissa asuu 26 299 asukasta, ja sen pinta-ala on 19 neliökilometriä. Kaupungin väestötiheys on 1 384 asukasta neliökilometrillä. Kaupunki perustettiin vuonna 1836.
Väestö.
Kaupungin väkiluku oli vuoden 2010 väestönlaskennassa 29 200 asukasta, vuoden 2020 väestönlaskennassa 26 379 asukasta ja vuoden 2021 arviossa 26 299 asukasta. Väkiluku siis laskee. Kaupungin mediaani-ikä on 34,1 vuotta, maassa syntyneillä 34 ja ulkomaalaisilla 38. Ulkomailla syntyneiden osuus kaupungin asukkaista on 2,6 prosenttia. 99 prosentilla asukkaista on maan kansalaisuus.
Ilmasto.
Elmirassa on kylmät talvet ja kuumat kesät. Lämpimin kuukausi on heinäkuu ja kylmin tammikuu. Sateinen jakso kaupungissa on huhti-marraskuu. Sateisin kuukausi on kesäkuu, kuivin tammikuu.
Ragnheiður Elín Árnadóttir

Ragnheiður Elín Árnadóttir (s. 30. syyskuuta 1967) on islantilainen entinen itsenäisyyspuolueen poliitikko, joka istui kansanedustajana Alltingissä vosina 2009–2016 ja toimi Islannin teollisuus- ja kauppaministerinä vuosina 2013–2017. Vuodesta 2021 lähtien hän on toiminut OECD:n kehityskeskuksen johtajana.
Ragnheiður syntyi Reykjavíkissä. Hän valmistui valtiotieteen kandidaatiksi Islannin yliopistosta vuonna 1991 ja suoritti kansainvälisten suhteiden maisterintutkinnon Georgetownin yliopistossa vuonna 1994. Hän työskenteli vuosina 1995–1998 Islannin vientineuvostossa. Vuosina 1998–2005 hän toimi valtiovarainministerin avustajana, vuosina 2005–2006 ulkoministerin avustajana ja vuosina 2006–2007 pääministerin avustajana.
Vuoden 2007 parlamenttivaaleissa Ragnheiður valittiin Alltingiin. Hänet nimitettiin vuonna 2013 teollisuus- ja kauppaministeriksi, jossa virassa hän toimi vuoteen 2017 asti.
Elsmere (Delaware)

Elsmere on kunta ("town") Yhdysvaltain Delawaren New Castlen piirikunnassa. Kunnassa asuu 6 157 asukasta noin 2,6 neliökilometrin alueella, ja väestötiheys on 2 280 asukasta neliökilometrillä.
Väestö.
Kunnassa asuu 6 157 asukasta, ja heistä 81,9 % on valkoisia, 25,9 % latinoja, 13,2 % mustia tai afroamerikkalaisia, prosentti aasialaisia ja puoli prosenttia monirotuisia. Kunnan väkiluku laskee verrattuna vuoteen 2020, mutta nousee verrattuna vuoteen 2010.
Ilmasto.
Kunnassa on lämpimät kesät ja kylmät talvet. Lämpimin kuukausi on heinäkuu ja kylmin tammikuu. Sateisin jakso on huhti-elokuu, ja kuivin tammi-helmikuu. Sateisin kuukausi on toukokuu ja kuivimmat tammi- ja helmikuu.
Charlotte Sahl-Madsen

Ellen Charlotte Salvesen Sahl-Madsen (s. 26. elokuuta 1964 Holstebro) on tanskalainen konservatiivisen kansapuolueen poliitikko. Hän on toiminut Tanskan tiede-, teknologia- ja kehitysministerinä vuosina 2010–2011.
Kolvaisjärvi

Kolvaisjärvi (myös "Kolvasjärvi", ) on kylä Karjalan tasavallan Mujejärven piirin Repolan kunnassa. Se sijaitsee samannimisen järven rannalla 15 kilometriä Repolasta länteen. Kylässä ei ole vakituista asutusta (vuonna 2013).
Laatokan ja Vienanmeren välisen kulkureitin varrella sijainnut Kolvaisjärven kylä mainitaan Nousia Venäläisen selvityksessä vuodelta 1555. Se oli yksi Repolan pogostan suurimmista kylistä. Vuonna 1679 siellä oli 25 taloa ja vuonna 1762 yhteensä 122 asukasta. 
1900-luvun vaihteessa Kolvaisjärvi kuului Repolan volostiin ja kyläkuntaan. Vuonna 1905 siellä oli 20 taloa, 155 asukasta ja koulu. Kylän tsasouna oli omistettu suurmarttyyri Georgiokselle.
Neuvostoaikana Kolvaisjärvi kuului Repolan kyläneuvostoon. Vuonna 1933 siellä oli 244 asukasta, joista 198 oli karjalaisia ja 42 venäläisiä. 1930-luvun alussa kylään perustettiin kolhoosi Eteenpäin.
Jatkosodan aikana suomalaisten miehittämällä Kolvaisjärvellä oli poliittisesti epäluotettavan suomensukuisen väestön keskitysleiri. Vuonna 1947 kylässä oli 19 asukasta. Uudelleen perustettu kolhoosi lakkautettiin 1950-luvulla ja asukkaat siirrettiin metsäteollisuuspiirin alaisuuteen. Suomalaisten jatkosodan aikana rakentama lentokenttä jäi pois käytöstä vuonna 1973. Vuonna 1997 kylässä oli kolme asukasta.
Nykyään Kolvaisjärvellä on kymmenkunta taloa, jotka toimivat kesäasuntoina.
Eygló Harðardóttir

Eygló Harðardóttir (s. 12. joulukuuta 1972) on islantilainen edistyspuolueen poliitikko, joka istui kansanedustajana Alltingissä vuosina 2008–2017 ja toimi vuosina 2013–2017 sosiaali- ja asumisministerinä sekä pohjoismaisen yhteistyön ministerinä.
Eygló syntyi Reykjavíkissä. Hän valmistui vuonna 2000 filosofian kandidaatiksi Tukholman yliopistosta pääaineenaan taidehistoria ja on suorittanut vuodesta 2007 lähtien kauppatieteiden jatko-opintoja Islannin yliopistossa. Vuosina 2001–2009 hän toimi esimiestehtävissä useissa yrityksissä. Vuonna 2008 hän nousi Alltingiin Guðni Ágústssonin erottua kansanedustajan virasta. Vuonna 2013 hänet nimitettiin sosiaali- ja asumisministeriksi sekä myöhemmin pohjoismaisen yhteistyön ministeriksi, joissa viroissa hän toimi vuoteen 2017 asti.
Eygló on naimisissa Sigurður E. Vilhelmssonin kanssa. Heillä on vuosina 2000 ja 2006 syntyneet tyttäret.
Gunnar Bragi Sveinsson

Gunnar Bragi Sveinsson (s. 9. kesäkuuta 1968) on islantilainen keskustapuolueen, aiemmin edistyspuolueen poliitikko, joka istui kansanedustajana Alltingissä vuosina 2009-2021 sekä toimi Islannin ulkoministerinä ja kalastus- ja maatalousministerinä. 
Gunnar syntyi Sauðarárkrókurissä. Hän opiskeli liike-elämän sosiologiaa Islannin yliopistossa. Vuosina 1997–1999 hän toimi sosiaaliministerin avustajana. Hänet valittiin Alltingiin vuoden 2009 parlamenttivaaleissa. Vuonna 2013 hänet nimitettiin ulkoministeriksi, jossa virassa hän toimi vuoteen 2016 asti. Vuosina 2016–2017 hän toimi kalastus- ja maatalousministerinä. Vuonna 2017 hän liittyi keskustapuolueeseen.
Antiikin Kreikan mittayksiköt

Antiikin Kreikan mittayksiköt muodostivat pituus-, pinta-ala-, tilavuus- ja painomittojen järjestelmän. Pituus- ja pinta-alamittojen perusyksikkö oli "pūs" eli jalka, ja tilavuusmittojen perusyksikkö "kotylē". Painomitoilla oli yhteys rahojen nimityksiin.
Mittayksiköissä oli paljon paikallista vaihtelua. Erityisen paljon vaihtelivat painomitat. Mittayksiköiden väliset suhteet olivat kuitenkin yleensä eri mittajärjestelmissä samat. Tässä yksiköt on kuvattu pääasiassa attikalaisten eli Ateenassa käytettyjen mittojen mukaisesti.
Pituusmitat.
Kreikkalaiset pituusmitat perustuivat ihmisruumiin osiin. Perusyksikkö oli "pūs" eli jalka. Sen osia olivat esimerkiksi "daktylos" eli sormenleveys ja "likhas" eli vaaksa, ja sitä suurempia yksiköitä taas olivat esimerkiksi "pēkhys" eli kyynärä ja "bēma" eli askel. Pitkien matkojen mittaamisen perusyksikkö oli "stadion", 600 jalkaa.
Jalan ja samalla kaikkien muiden pituusmittayksiköiden tarkat pituudet vaihtelivat paikkakunnittain ja myös eri aikoina. Alla oleva taulukko perustuu vanhan attikalaisen jalan pituuteen 29,57 senttimetriä. Eri paikkakuntien jalkojen pituuksista on saatu tietoja arkeologiasta, kuten temppelien rakenneosien mittauksista ja stadioneiden 600 jalkaa pitkien juoksuratojen pituusmittauksista, sekä kirjallisuudesta, kun kreikkalaisten jalkojen pituuksia kuvataan suhteessa täsmällisemmin tunnettuun roomalaiseen jalkaan ("pes").
Pinta-alamitat.
Myös kreikkalaiset pinta-alamitat perustuivat jalkaan. Tärkein mittayksikkö oli "plethron", härkäparin päivässä kyntämä ala, 100 × 100 jalkaa eli neliöjalkaa.
Tilavuusmitat.
Kreikkalaiset tilavuusmitat jakautuivat kuiva-ainemittoihin () ja nestemittoihin (). Kuiva-ainemitoilla mitattiin ennenkaikkea viljaa ja nestemitoilla viiniä ja öljyä. Kummankin perusmitta oli "kotylē".
Painomitat.
Painomitoille oli kaksi päästandardia, euboialais-attikalainen ja aiginalainen. Perusyksikön "oboloksen" eli obolin sanottiin vastaavan 12 ohranjyvän painoa. Säilyneiden punnusten painoissa on hyvin suurta vaihtelua.
Akaina

Akaina () eli kalamos () eli dekapus ( tai "dekapous") oli antiikin kreikkalainen pituus- ja pinta-alamitta. Pituusmittana se vastasi 10 pusta eli jalkaa. Attikalainen (ateenalainen) akaina oli nykymitoissa noin 2,96 metriä, kun perusyksikkönä käytetään vanhaa attikalaista jalkaa (29,57 cm). Pinta-alamittana akaina vastasi 10 × 10 jalkaa eli 100 neliöjalkaa, nykymitoissa noin 8,74 neliömetriä. Joskus akainan pinta-ala ilmoitetaan uuden attikalaisen jalan (30,82 cm) mukaisesti; tällöin se vastasi noin 9,5 neliömetriä.
Muuntotaulukko.
Muuntotaulukko, kun perusyksikkönä käytetään vanhaa attikalaista jalkaa (29,57 cm):
Arura

Arura ( tai "aroura") oli antiikin kreikkalainen käsite, joka tarkoitti peltomaata. Se tunnetaan jo lineaari-B-lähteistä muodossa "a-ro-u-ra" sekä Homerokselta. Arura () oli myös kreikkalainen nimitys egyptiläistä alkuperää olleelle pinta-alamitalle, joka tarkoitti auranalaa. Yksi arura vastasi 100 × 100 egyptiläistä kyynärää eli neliökyynärää, nykymitoissa noin 0,276 hehtaaria.
Köynnöskustaankukka

Köynnöskustaankukka ("Allamanda cathartica") on tropiikissa kasvava oleanterikasveihin kuuluva keltakukkainen köynnöstävä pensas. Se on alkujaan kotoisin Brasiliasta, mutta sitä kasvatetaan koristekasvina muuallakin.
Köynnöskustaankukan kukinta voi jatkua useita kuukausia. Kukat ovat halkaisijaltaan noin 12 cm. Nahkeat lehdet ovat pituudeltaan 10–15 cm.
Daktylos (mittayksikkö)

Daktylos () oli antiikin kreikkalainen pituusmitta, sormenleveys. Se vastasi  pusta eli jalkaa. Attikalainen (ateenalainen) daktylos oli nykymitoissa noin 1,85 senttimetriä.
Muuntotaulukko.
Muuntotaulukko, kun perusyksikkönä käytetään vanhaa attikalaista jalkaa (29,57 cm):
Hamma

Hamma () oli antiikin kreikkalainen pituusmitta. Se vastasi 60 pusta eli jalkaa ja samalla stadionin kymmenesosaa. Attikalainen (ateenalainen) hamma oli nykymitoissa noin 17,74 metriä.
Muuntotaulukko.
Muuntotaulukko, kun perusyksikkönä käytetään vanhaa attikalaista jalkaa (29,57 cm):
Kondylos

Kondylos () oli antiikin kreikkalainen pituusmitta, keskinivel. Se vastasi kahta daktylosta eli sormenleveyttä tai kahdeksasosaa pusta eli jalkaa. Attikalainen (ateenalainen) kondylos oli nykymitoissa noin 3,70 senttimetriä.
Muuntotaulukko.
Muuntotaulukko, kun perusyksikkönä käytetään vanhaa attikalaista jalkaa (29,57 cm):